चिरंजीवी की प्रजा राज्यम का कांग्रेस में विलय  
माना जा रहा है कि कांग्रेस का यह कदम आंध्र प्रदेश में वाईएस जगनमोहन रेड्डी की ओर से मिल रही संभावित चुनौतियों से मुकाबले के लिए है।
करीब 30 महीने पहले बहुत धूमधाम से अपनी पार्टी की शुरुआत करने वाले प्रजा राज्यम पार्टी के प्रमु़ख चिरंजीवी ने अपनी पार्टी को कांग्रेस में विलय करने की घोषणा कर दी।  माना जा रहा है कि कांग्रेस का यह कदम आंध्र प्रदेश में वाईएस जगनमोहन रेड्डी की ओर से मिल रही संभावित चुनौतियों से मुकाबले के लिए है।  कांग्रेस अध्यक्ष सोनिया गांधी से लगभग 15 मिनट बातचीत करने के बाद बाहर आए चिरंजीवी ने कहा कि यह निर्णय आंध्र प्रदेश के लोगों के हित को ध्यान में रखकर किया गया है क्योंकि कांग्रेस और पीआरपी दोनों सामाजिक न्याय के लिए संघषर्रत हैं। उन्होंने सोनिया के आवास के बाहर संवाददाताओं से कहा, हमने पीआरपी को कांग्रेस के साथ विलय करने का निर्णय किया है। यह निर्णय बिना किसी शर्त के किया गया है। इसमें कोई शर्त नहीं है।